**Obchodná verejná súťaž**

**na nájom predajných miest na podujatí „Ružinovské hodové slávnosti 2025“
v dňoch 27. – 28. septembra 2025**

**MIESTO: pred Domom kultúry Ružinov**

Spoločnosť CULTUS Ružinov s.r.o., Ružinovská 28, 821 03 Bratislava, IČO:35 874 686,registrácia v Obchodnom registri Mestského súdu Bratislava III, oddiel: Sro, vložka č. 185978/B

v y h l a s u j e

obchodnú verejnú súťaž (ďalej aj ako „súťaž“) v zmysle ustanovenia § 281 a nasl. Zákona č. 513/1991 Zb. Obchodný zákonník v znení neskorších predpisov o najvhodnejší návrh na uzavretie zmluvy o nájme predajného miesta na podujatí „Ružinovské hodové slávnosti 2025“, ktoré sa uskutočnia v dňoch 27. – 28. septembra 2025 v mestskej časti Bratislava-Ružinov.

Ružinovské hodové slávnosti každý rok prilákajú viac ako 20 000 návštevníkov. Vysúťažené miesto sa bude nachádzať pred Domom kultúry Ružinov na betónovej ploche pri Lunaparku.

**PODMIENKY**

**Obchodnej verejnej súťaže**

**(ďalej aj ako „súťažné podmienky“)**

1. **Vyhlasovateľ súťaže:**

CULTUS Ružinov s.r.o.

Sídlo: Ružinovská 28, 821 03 Bratislava

IČO: 35 874 686

Registrácia: Obchodný register Mestského súdu Bratislava III, oddiel: Sro, vložka č. 185978/B

konajúc:

Ing. Richard Bednár, PhD., MBA – konateľ

 - konateľ

Kontaktná osoba vyhlasovateľa:

Meno a priezvisko: Sára Keňová

Telefónne číslo: +421 915 720 804

E-mail: sara.kenova@cultusruzinov.sk

1. **Predmet súťaže – požadovaného záväzku:**

Predmetom súťaže je nájom jednotlivých predajných miest **pred Domom kultúry Ružinov** vo vymedzenom rozsahu – počte a s vymedzeným predmetom predaja podľa nižšie uvedeného na podujatí „Ružinovské hodové slávnosti 2025“, za podmienok uvedených v týchto súťažných podmienkach, pričom sa súťažia jednotlivé kategórie nasledovne:

|  |  |  |  |
| --- | --- | --- | --- |
| **KATEGÓRIA** | **PONUKA** | **MAX. POČET** | **VEĽKOSŤ STÁNKU** |
| **OBČERSTVENIE** **s nápojmi** | cigánska v žemli, hamburger, klobása a obdobné, nápoje (pivo, víno a káva) | 2 | 6x3 m |
| **ALTERNATÍVNA KUCHYŇA** | raw, vegetariánska, vegánska strava, indická strava, medzinárodná strava a obdobné, nápoje (pivo, víno a káva) | 2 | 6x3 m |
| **LANGOŠE A ZEMIAKOVÉ PLACKY** |   | 2 | 3x3 m |
| **ZEMIAKOVÉ ŠPIRÁLY** |  | 2 | 3x3 m |
| **PIVO** |   | 2 | 6x3 m |
| **VÍNO** |  víno, burčiak, prosecco | 2 | 3x3 m |
| **TRDELNÍK** |   | 1 | 6x3 m |
| **INÉ SLADKÉ POCHUTINY** | Palacinky, churros, waffle  | 1 | 6x3 m |
| **KÁVA** |   | 1 | 3x3 m |
| **VČELIE PRODUKTY** | med, medovina, výrobky z medu a obdobné | 1 | 3x3 m |
| **MÄSOVÉ VÝROBKY** | údeniny, mäso, klobásy, oškvarky | 1 | 3x3 m |
| **CUKROVÁ VATA A POPCORN** |   | 1 | 3x3 m |
| **SLADKÉ VÝROBKY** | medovníky, cukríky, pelendreky a iné | 1 | 6x3 m |
| **PEKÁRENSKÉ VÝROBKY** | štrúdle, frgále, moravské koláče a iné | 1 | 6x3 m |
| **NAFUKOVACIE BALÓNY** |  | 1 | 3x3 m |
| **DETSKÉ HRAČKY** |  | 1 | 3x3 m |
| **PODPLAMENÍK A PODPECNÍK** |  | 1 | 6x3 m |

V zmysle vyššie uvedenej tabuľky je predmetom tejto súťaže nájom spolu 23 predajných miest v počtoch podľa kategórií tak, ako sú uvedené v tabuľke. Zároveň vyhlasovať týmto informuje, že pri kolotočoch bude jeden predajný stánok dlhodobo s nápojmi (pivo, kofola, prosecco, víno a pod.)

Vyhlasovateľ súťaže upozorňuje, že predmetom nájmu bude predajné miesto v maximálnom rozmere uvedenom v tabuľke. Umiestnenie stánku väčšieho rozmeru bude možné len v prípade, ak bude navrhovateľ úspešný v súťaži s dvoma súťažnými návrhmi v danej kategórii, a teda získa nájom dvoch predajných miest pre danú kategóriu.

Vyhlasovateľ upozorňuje, že úspešnému navrhovateľovi bude umožnený predaj len toho sortimentu, ktorý vyplýva z tabuľky pre kategóriu, v ktorej bol úspešný jeho súťažný návrh.

1. **Termín a miesto zverejnenia súťažných podmienok:**

Vyhlasovateľ zverejňuje tieto súťažné podmienky počnúc dňom **05.06.2025** na webovej stránke www.cultusruzinov.sk

1. **Termín obhliadky:**

Záujemcovia si môžu dohodnúť termín obhliadky predmetu nájmu s kontaktnou osobou vyhlasovateľa uvedenou v  bode 1. týchto súťažných podmienok.

1. **Podmienky súťaže**

Vyhlasovateľ vyhlasuje súťaž verejne, pre neobmedzený počet subjektov.

**A. Navrhovateľ**

Navrhovateľom môže byť fyzická osoba staršia ako 18 rokov alebo právnická osoba.

Navrhovateľom nesmie byť osoba:

a) ktorá sa podieľa na príprave a vyhlásení súťaže, člen súťažnej komisie, prizvaný odborník (ďalej len „vylúčené osoby“)

b) blízka osoba vylúčenej osoby

c) osoba, v ktorej je vylúčená osoba, alebo blízka osoba vylúčenej osobe členom riadiacich alebo štatutárnych orgánov alebo v ktorej má vylúčená osoba alebo blízka osoba vylúčenej osoby majetkovú účasť.

Blízkou osobou sú príbuzní v priamom rade, súrodenec a manžel, alebo iné osoby v pomere rodinnom alebo obdobnom, ak by ujmu, ktorú by utrpela jedna z nich, druhá dôvodne pociťovala ako vlastnú ujmu.

**B. Typ zmluvy**

Zmluva o nájme podľa § 663 a nasl. Zákona č. 40/1964 Zb. Občiansky zákonník.

**C. Doba nájmu**

Zmluva o nájme predajného miesta sa uzatvára na dobu určitú, a to v dňoch konania podujatia, teda 27. – 28.09.2025 v čase od 08.00 hod. do 22.00 hod. Priestor nie je strážený.

**D. Výška nájomného**

Najnižšia výška nájomného za dobu nájmu podľa písm. C tohto bodu je stanovená pre jednotlivé kategórie nasledovne:

|  |  |
| --- | --- |
| **KATEGÓRIA** | **MINIMÁLNE NÁJOMNÉ v EUR bez DPH** |
| **OBČERSTVENIE** **s nápojmi** | 400 € |
| **ALTERNATÍVNA KUCHYŇA** | 250 € |
| **LANGOŠE A ZEMIAKOVÉ PLACKY** | 200 € |
| **ZEMIAKOVÉ ŠPIRÁLY** | 150 € |
| **PIVO** | 250 € |
| **VÍNO** | 250 € |
| **TRDELNÍK** | 250 € |
| **INÉ SLADKÉ POCHUTINY** | 200 € |
| **KÁVA** | 150 € |
| **VČELIE PRODUKTY** | 150 € |
| **MÄSOVÉ VÝROBKY** | 200 € |
| **CUKROVÁ VATA A POPCORN** | 150 € |
| **SLADKÉ VÝROBKY**  | 200 € |
| **PEKÁRENSKÉ VÝROBKY** | 200 € |
| **NAFUKOVACIE BALÓNY** | 200 € |
| **DETSKÉ HRAČKY** | 200 € |
| **PODPLAMENÍK A PODPECNÍK** | 150 € |

Pre vylúčenie akýchkoľvek pochybností sa uvádza, že nájomné nezahŕňa náklady na služby poskytované spolu s nájmom.

**E. Účel nájmu**

Účelom nájmu je výlučne umiestnenie predajných stánkov, ktorých sortiment bude zodpovedať sortimentu podľa jednotlivých kategórií uvedených v tabuľke v bode 2. týchto podmienok.

**F. Podmienky účasti v súťaži**

Každý navrhovateľ je povinný priložiť k súťažnému návrhu:

1. Oprávnenie na výkon predmetnej činnosti výpisom príslušného registra
2. Rozhodnutie regionálneho úradu verejného zdravotníctva
3. Doklad s číslom registračnej pokladnice

Úspešný navrhovateľ je povinný mať počas doby nájmu k dispozícií všetky doklady oprávňujúceho na činnosť, ktorá je účelom nájmu.

1. **Kritérium súťaže**

Kritériom pre posudzovanie súťažných návrhov je najvyššie ponúknuté nájomné za predmet nájmu v danej kategórii. Neprihliada sa na návrhy, ktoré ponúkajú nájomné nižšie ako minimálne nájomné určené v bode 5. písm. D týchto súťažných podmienok. Vyhlasovateľ podľa výšky nájomného (od najvyššieho po najnižšie) zoradí súťažné návrhy osobitne pre každú kategóriu, pričom do poradia nezahrnie návrhy, ktoré nespĺňajú súťažné podmienky. Vyhlasovateľ prijme najviac taký počet návrhov na uzavretie zmluvy o podnájme predajného miesta pre danú kategóriu, aký je maximálny počet určený pre danú kategóriu podľa bodu 2. týchto súťažných podmienok, pričom rozhodujúce je poradie súťažných návrhov – napr. ak je maximálny počet pre danú kategóriu dve predajné miesta, prijme návrhy navrhovateľov, ktoré sa umiestnili na prvých dvoch miestach; v prípade, ak splnil podmienky súťaže nižší počet navrhovateľov ako je maximálny počet predajných miest pre danú kategóriu, vyhlasovateľ prijme len návrhy navrhovateľov, ktoré splnili podmienky súťaže. V prípade, ak niektorý z navrhovateľov, ktorého návrh bol prijatý, odmietne zmluvu plniť (prípadne odmietne podpísať jej písomné znenie), resp. od zmluvy odstúpi, je vyhlasovateľ oprávnený prijať návrh navrhovateľa, ktorý je ďalší v poradí (ak splnil podmienky súťaže). Poradie návrhov je rozhodujúce aj pre výber konkrétneho predajného miesta určeného pre danú kategóriu.

1. **Lehota, miesto a spôsob podávania súťažných návrhov**

**A. Lehota**

Súťažné návrhy je možné predkladať v lehote do **27.06.2025**. Pri záväzných súťažných návrhoch doručených vyhlasovateľovi poštou, osobne resp. kuriérom, je rozhodujúci dátum doručenia na adresu vyhlasovateľa. Predložený súťažný návrh nie je možné odvolať po uplynutí lehoty určenej na predkladanie návrhov.

**B. Miesto a spôsob**

Navrhovatelia sú povinní doručiť záväzné súťažné návrhy v zalepenej obálke, s uvedením svojich identifikačných údajov na adresu CULTUS Ružinov s.r.o., Ružinovská 28, 821 03 Bratislava, poštou, kuriérom alebo osobne. Súťažný návrh v zalepenej obálke musí byť označený:

**„OBCHODNÁ VEREJNÁ SÚŤAŽ**

**Ružinovské hodové slávnosti 2025**

**DK Ružinov**

**NEOTVÁRAŤ.“**

Súťažné návrhy je možné podať len na tlačive záväzného súťažného návrhu, ktorý je prílohou č. 1 týchto súťažných podmienok. Na iné návrhy nebude vyhlasovateľ prihliadať. Navrhovateľ je oprávnený podať najviac dva súťažné návrhy pre kategóriu, v ktorej je maximálny počet predajných miest dve predajné miesta podľa tabuľky v bode 2. týchto súťažných podmienok. Navrhovateľ je oprávnený podať najviac jeden súťažný návrh pre kategóriu, v ktorej je maximálny počet predajných miest jedno predajné miesto podľa tabuľky v bode 2. týchto súťažných podmienok. Navrhovateľ nemôže súťažný návrh po jeho podaní nijako meniť ani dopĺňať.

Súťažný návrh, ktorý nebude podaný v súlade s podmienkami súťaže komisia vylúči.

Vyhlasovateľ nenahrádza navrhovateľom náklady, ktoré im vznikli v súvislosti s účasťou v súťaži.

1. **Lehota viazanosti súťažného návrhu**

Predložený súťažný návrh nie je možné odvolať po uplynutí lehoty určenej na predkladanie návrhov a navrhovateľ je ním viazaný 90 dní odo dňa vyhlásenia výsledkov súťaže.

1. **Termín otvárania súťažných návrhov**

Obálky so súťažnými návrhmi bude komisia otvárať a súťažné návrhy bude komisia vyhodnocovať dňa **30.06.2025**. Otváranie obálok je neverejné.

Komisia vylúči súťažný návrh, ak:

a) nie je v súlade so súťažnými podmienkami,

b) ak navrhovateľom je osoba, ktorá ňou nesmie byť podľa bodu 5. písm. A týchto súťažných podmienok.

1. **Termín a spôsob vyhlásenie výsledkov súťaže – lehota na podpis zmluvy**

Výsledky súťaže budú zverejnené na internetovej stránke vyhlasovateľa www.cultusruzinov.sk dňa **03.07.2025.**

Navrhovateľovi, ktorého návrh bol prijatý bude táto skutočnosť oznámená v lehote do 5 dní odo dňa vyhodnotenia súťaže, pričom tento bude vyzvaný, aby v lehote do 7 dní od doručenia oznámenia podpísal písomné znenie zmluvy o nájme predajného miesta.

Účastníci súťaže, ktorých návrhy boli odmietnuté budú o tomto upovedomení na internetovej stránke vyhlasovateľa [www.cultusruzinov](http://www.cultusruzinov).sk dňa **03.07.2025.**

1. **Výhrady**

Vyhlasovateľ si vyhradzuje právo kedykoľvek bez uvedenia dôvodu zrušiť túto súťaž, prípadne zmeniť jej podmienky. O zrušení a zmene podmienok budú navrhovatelia, ktorí podali návrhy, informovaní písomne. Zrušenie, ako aj zmeny podmienok súťaže budú uverejnené na internetovej stránke vyhlasovateľa www.cultusruzinov.sk.

Vyhlasovateľ si vyhradzuje právo odmietnuť všetky predložené súťažné návrhy.

Vyhlasovateľ si vyhradzuje právo v prípade neúplnosti súťažného návrhu z hľadiska požiadaviek vyhlasovateľa uvedených v súťažných podmienkach, vyradiť návrh zo  súťaže.

V Bratislave, dňa \_\_\_\_\_\_\_

 ---------------------------------

 Ing. Richard Bednár, PhD., MBA

 konateľ

 ------------------------------

 konateľ

**Záväzný súťažný návrh**

**do obchodnej verejnej súťaže na nájom predajného miesta na podujatí „Ružinovské hodové slávnosti 2025“ pred DK Ružinov**

**Názov / meno a priezvisko** ...................................................................................

**Sídlo / bydlisko** ...................................................................................

**IČO / dátum narodenia** ..................................................................................

**DIČ** ...................................................................................

**Štatutárny zástupca** ...................................................................................

**Telefónne číslo** ...................................................................................

**E-mailová adresa** ...................................................................................

Som/nie som platca DPH ...................................................................................

Záväzná ponuka nájomného:

1. **Kategória-predávaný sortiment** (uveďte v zmysle tabuľky priloženej v bode 2 súťažných podmienok)

...........................................................................................................................

1. **Cenová ponuka - nájomné**

............................**EUR** bez DPH

V ............................., dňa .......................

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_